Lolland-Falsters Stifts-Tidende, 1840-10-27
Jndsendt. I No 96 af Lollands-Falsters=Stiftstidendende, have Tømmermændene Jens Petersen og Peter Jensen bekjendtgjort en inden Falsters Birks Politiret afsagt Dom, hvorved sidstnævnte er frifunden for Nykjøbing Snedkerlaugs Tiltale for ulovlig Næringsbrug, og have derhos de nævnte Tømmermænd tilføiet, at de kun have søgt paa lovlig Maade at erhverve deres Udkomme. J Giensvar herpaa tillade vi os nu at meddele Udskrift af en inden samme Birks Politiret under 1ste dennes afsagt Dom, der, som vi haabe, tilstrækkelig vil oplyse, at det just ikke er paa saa aldeles en lovlig Maade at Jens Pedersen søger at fortjene sit udkomme. Naar vi hertil føie, at Jens Pedersen er dømt for at have forfærdiget et Almetræes Chatol med rund Klap og flere Dragkister, saa troe vi og herved at have oplyst vore Medborgere, om, at vore Bestræbelser for at hævde de os ved Lovgivningen hjemlede Rettigheder ikke kunne kaldes smaalige Forsøg." De gode Tømmermænd have istemmet Dagens almindelige Skrig mod Laugsvæsenet, og skjøndt vi troe, at de her have berørt en Gjenstand, der ligger langt udenfor deres Begreber, skulle vi dog fremkomme med nogle faa bemærkninger og denne Sag, da disse bedst ville lære vore Medborgere saavel heri Byen som paa Landet at bedømme nærværende Sag fra dens rette Synspunct. Vi skulle her aldeles ikke indlade os paa nogen Undersøgelse om hvorvidt Laugene bør bestaae eller ophæves, thi vi troe, at ene Fremtiden i denne Sag vil vise os det Rette, men hvad vi ville erindre Enhver om er, at hele det nuværende Laugsvæsen er hjemlet og ordnet ved en endnu gjældende Lovgivning. Agtelse for de bestaaende Lov søge de liberale Blade og enhver liberal Mand at vise, er den Følelse, der bør besjæle enhver sand frisindet Borger, og at det ikke bør være Frygten for Straf, men Agtelse for Loven, der skal afholde Enhver fra at overtræde den, selv naar han føler sig overbeviist om, at Loven er mindre hensigtsmæssig. Men spørge vi om denne Regel anvendes med Hensyn til Lovgivningen og Laugsvæsenet, da maae vi svare et bestemt Nei. Kun Faa, saare Faa tage i Betænkning her at deeltage i en Lovovertrædelse ved at lade Arbeide udføre af den, der ifølge Loven ikke er berettiget til at paatage sig det, og naar de, som herved krænkes, og berøves Adgang til at fortjene det Nødvendige til dermed at afholde de særegne Byrder, Lovgivningen har paalagt dem, ved Domstolene paatale slige Krænkelser og Lovovertrædelser, da hører man allevegne fra et mægtigt Skrig, ikke mod Lovovertræderen og hans Medskyldige, men mod den Forurettede, mod Laugene, der ved Lov ere befalede at skulle existere. Næsten enhver anden Lovovertrædelse paataler det Offentlige, men dette Gode har man ikke tilstaaet Laugene, dem har man paabyrdet ogsaa den Pligt, at paatale Lovovertrædelser, og dog dadler man dem herfor At en Forandring i denne Bestemmelse vilde virke meget Gavn for Laugene troe vi ikke, i det mindste ikke saa længe Politiet paa Landet er ordnet saaledes som det nu er, og vi ville derfor fremdeles selv hævde de Rettigheder Lovgivningen hjemler os, og vi ere overbeviste om, at vi herved ingensinde ville møde Miskjendelse hos de af vore Medborgere, der med os erkjende at Agtelse for de bestaaende Love er enhver ærekjær Borgers første Pligt, men at de meget mere ville understøtte os i vore Bestræbelser ved ikke at lade uberettigede arbeide for dem, og have vi end kun hos Nogle kaldet denne Følelse til Live, da ville vi glæde os ved ikke forgjæves at have udtalt os om denne Sag, som vi rolig henstille til Publikums nærmere Overveielse. Den ovenmeldte Domconclusion lyder saaledes: Aar 1840 den 1ste October blev Falsters Birks Politiret. holden og da i Sagen Nykjøbing Snedkerlaug contra Tømmermand Jens Pedersen i Skielby afsagt Dom og saaledes kjendt for Ret: